Pokistondagi kuchli po‘rtanalar kamida 20 kishini hayotdan olib ketgan va 125 kishining jarohatlanishiga sabab bo‘lgan. Bundan oldingi xabarlarda 9 kishining o‘limi va 100ga yaqin kishining jabrlangani haqida ma’lum qilingandi. Hududlarda yo‘llar buzilib ketmoqda, daraxtlar, simyog‘ochlar, reklama shitlari va binolar qulamoqda. Islomoboddagi Benazir Bxutto nomidagi aeroportdagi reyslar kechiktirilgan.